Klónozásos szökevénydráma - Duel.
Magyar felirat: Brigi (brigichan@hotmail.com)
Nem! Nem! Nem!
Nem én voltam...! Nem én tettem..!
Lee Seongjun volt...! Lee Seongjun tette!
Ha nem lett volna Lee Seongjun...! Lee Seongjun ölte meg őt!
Lee Seongjun lőtte le őt!
~ Duel - 15. rész ~
Arról a balesetről van szó, melyben egy nő megsérült Han doktornő helyett.
Mi lett vele? Meghalt?
Nem. Valójában az állapota jelentősen javult.
Nem azt mondta, hogy haldoklik?
Azt mondta, kritikus az állapota!
Utánanéztem, és a kórlapja szerint esélye sem volt a felépülésre,
de a szervei valahogy regenerálódtak az elmúlt néhány nap alatt.
Különösen gyorsan javul az állapota, annyira, hogy az még az ápolói személyzetet is megdöbbentette.
Azt mondja, különösen gyorsan javult az állapota?
Igen, kicsit jobban utánanéztem ennek.
A nőt, aki a gázolás áldozata lett, úgy hívják,
hogy Ryu Mirae. Ő Ryu Jeongsuk lánya.
Ryu Jeongsuk?
Ő meg ki?
Így hívták azt az ápolót, aki Lee Yongseob doktor asszisztense volt a kísérletei során.
Még a Koreai Egyetemről ismerték egymást, ahol szintén együtt dolgoztak,
de Ryu Jeongsuk néhány hónapja meghalt.
A lánya... Han Yura doktornő társaságában volt, mikor baleset érte?
Igen. Han doktornő... odaadóan ápolja őt jelen pillanatban is.
Han doktornő a gondviselőjeként érkezett vele a kórházba,
és alig hagyja őt magára.
A kórházban az emberek azt hitték, ők ketten anya és lánya...
Valóban?
Valami egészen érdekes dolog jutott eszembe,
és azt hiszem, nem is tévedek ezzel kapcsolatban.
Utána kell járnom, igaz-e!
Hozza el őt hozzám most rögtön!
Jól van.
Pihenjen egy kicsit!
Végre újra együtt lehettünk...!
Kérlek, ne hagyj így itt minket!
Könyörgök!
Könyörgök! Kérlek, ne halj meg...!
Anya!
Hová lett?
- Hová lett ez a rohadék? - Hová lett ez a nyomorult?
Seonghun háza...! Oda kell mennünk!
Igen, Hyeongshik?
Főnök! Főnök! Nagy baj van!
Mirae kisasszony eltűnt!
Hogy micsoda?
Azt hiszem, valaki elbújhatott a szobájában!
Leütött hátulról, és én elvesztettem az eszméletemet!
- Mi? - Aztán mire magamhoz tértem,
már eltűnt!
Mindjárt ott vagyok...!
Főnök!
Sajnálom!
Hé! Mennyi idő telhetett el azóta, hogy elrabolták?
Mire elértelek, nagyjából 20 perc is eltelt,
szóval mostanra olyan 40-50 percnél tarthatunk.
Amint magamhoz tértem, kirohantam,
de már nem volt sehol.
A szemtanúk elmondása szerint egy férfi tolókocsiban vitt ki innen egy alvó nőt.
Mivel ez egy kórház, nem tartották gyanúsnak.
Lementem a portára, és megkérdeztem, látták-e Mirae-t,
de még csak nem is emlékeztek rá, hogy kivitték-e őt innen vagy sem!
Na és te?
Láttad az emberrabló arcát?
Sajnálom...
Váratlanul támadott meg hátulról...
Sajnálom!
Bizonyára szándékosan bújt el ebben a szobában.
Na és a biztonsági kamerák felvételei?
Beszéltem a biztonsági szolgálattal.
Épp hozzájuk készültem lemenni, hogy ellenőrizzem őket.
Mi történt Han doktornővel?
Halottnak nyilvánították.
Magukkal vitték a holttestét, és épp most vizsgálják.
Értem...
Na és Lee Seongjun?
Hol van Seongjun?
Egy pillanat... eddig fel se tűnt, hogy nem látom őt...
Amikor elvitték Han doktornő holttestét, még ott volt,
de most már nincs sehol.
A hívott szám átmenetileg nem kapcsolható.
Egyelőre ellenőrizzük a biztonsági kamerák felvételeit!
Rendben.
Hol voltál? Hívtalak!
Valóban...
Sajnálom... Nem vettem észre...
Főnök! Előremegyünk, hogy megnézzük a felvételeket!
Jól van, menjetek csak!
Kölyök... aggódtam miattad!
Merre jártál?
Én csak...
Nem tudtam, hová mehetnék...
Úgy sajnáltam Mirae-t...!
Végig kellett néznem, ahogy meghal az anyám...
Én voltam az oka...
Anya miattam halt meg...
Figyelj...
Ez...
Ez nem a te hibád, kölyök.
Te nem tettél semmi rosszat.
Ne mondj ilyeneket!
Hol van Seonghun?
Azt mondta, üldözőbe veszi Seonghunt.
Ennél most sokkal fontosabb,
hogy azt hiszem, Ryu kisasszonyt elrabolták.
Micsoda?
Ez minden?
Még valami?
Semmi más.
Ahol csak lehetett, kikerülte a kamerákat.
Azokon a felvételeken pedig, amiken látni őt, sikerült mindig eltakarnia az arcát.
Azt hiszem, ezek alapján aligha fogjuk tudni beazonosítani.
Én tudom, hogy ki ő.
Mi?
Nem látom az arcát, mégis felismerem őt.
Ki az?
A főnökük...
Ha azt mondom, hogy maradjon csendben,
akkor csendben marad, megértette?
Találkoztam vele, mikor elmentem abba a kórházba, hogy kiszabadítsam Suyeont.
A vezérigazgató lányának dolgozik.
Felismerem őt az alkatáról.
És nézze meg ezt!
Ezt mindig magánál hordja.
Ebben biztos vagyok.
Mi ez?
Ez azt jelenti, hogy ismét a Sanyeonggal állunk szemben.
Szemmel tartottátok Park Seojin minden lépését, ugye?
- Igen. - Igen.
Megyünk, és rá fogjuk venni a motorost, hogy vallomást tegyen!
Seongjun, gyere velem!
Ülj ide!
Ez itt a te helyed!
Maradj itt Suyeonnal!
Majd én megtalálom Ryu kisasszonyt,
ezért vigyázz Suyeonra!
Ha én nem vagyok itt, te vagy a gondviselője.
Megértetted?
Miért nem válaszolsz?
Jól van, megértettem.
Össze kell szedned magad!
Ne ülj itt magadba roskadva!
- Jól van... - Hívj, ha bármi történne!
Nagyon vigyázz Suyeonra!
Ha bármi történik, kérem, ön is telefonáljon!
Úgy lesz.
Jól van. Később találkozunk!
Azt mondtam, ne jöjjön a közelembe!
Ne!
Csak annyit mondhatok, hogy sajnálom.
Sajnálom, Seonghun.
Nem én tettem...!
Nem az én hibám volt...!
Nem az én hibám!
Lee Seongjun!
Az a nyomorult Lee Seongjun ölte meg őt! Lee Seongjun a hibás!
Az a nyomorult Lee Seongjun ölte meg őt!
Lee Seongjun miatt halt meg! Lee Seongjun!
Sikerült elhoznia?
Igen, uram. Bezártam őt oda, ahova kérte.
Mondja meg nekik, hogy bánjanak vele óvatosan!
Természetesen.
Egyébként történt valami a kórházban.
Mi történt?
Apa.
Hogy érzed magad, apa?
Jól. Szóval eljöttél?
Mi a baj?
Mondja csak el!
Rendben.
Han Yura doktornő meghalt.
Hogy érti ezt? Hogy halhatott meg ilyen váratlanul?
Lee Seonghun megölte őt.
Micsoda? Lee Seonghun?
Igen, de súlyosbítja a dolgot, hogy a rendőrség is épp a helyszínen volt.
Seojin, most biztos örülsz, hogy elérted a célodat.
Mindig is Han Yura doktornő halálát kívántad.
Apa, én már...
... bocsánatot kértem azért, ami történt.
Nagyon megbántam, amit tettem. Még mindig furdal a lelkiismeret.
Nem gondoltam volna, hogy Lee Seonghun képes lenne megölni Han Yura doktornőt.
Azt hittem, csak rossz a természete.
Azt is tudja, mivel tegyen engem boldoggá.
Most, hogy Han doktornő halott, nincs több vesztegetni való időnk.
Először is végezzenek DNS-vizsgálatot Ryu Mirae és Lee Yongseob közt!
A birtokunkban vannak a dokumentumok a DNS-éről.
Igenis, uram.
Most végre megbizonyosodunk róla,
hogy Lee Yongseob ellopta-e a vakcinámat a lánya kedvéért vagy sem!
[Park Seojin]
Ne hívogasson többé, és inkább hozza el az injekcióimat!
Bizonyára elfogyott.
Ne aggódjon! Titokban félretettem néhányat anélkül, hogy az apám tudott volna róla.
Elég a fecsegésből, csak hozza el nekem!
Jól van. Majd megbízok vele valakit, hogy hagyja a küszöbén.
Ó, egy pillanat!
Mi van?
Hallottam, hogy megölte Han Yura doktornőt.
A rendőrség látta, hogy maga tette.
Lehet, hogy bajba fog kerülni. Akarja, hogy kisegítsem?
Ne süketeljen nekem! Leteszem!
Ne legyen ilyen makacs! Ismerek egy ügyészt, aki segít a családunknak.
Beavatom őt a részletekbe.
Egy ügyész...?
Igen, mostanáig mindenről gondoskodott számunkra.
Jó ideje ismerjük már őt, ezért megbízhatunk benne.
Megkérem, hogy tegyen meg nekünk egy szívességet!
Mi a neve?
A neve?
Mi is volt?
Ó, már emlékszem! Wu Byeongcheon.
Wu Byeongcheon?
Egy pillanat! Jó estét!
Miért tartanak itt egész éjjel?
Legalább tegyenek fel néhány kérdést!
- Nekem nincs magához egy kérdésem sem. - Mi?
Hogy érti ezt? Mi folyik itt? Szemhunyásnyit sem tudtam aludni!
Ez felér a kínzással! Ez sérti az emberi jogaimat!
Akkor fogadjon ügyvédet!
Ó, igaz... nincs ügyvédje, mi?
A Sanyeong cserbenhagyta magát.
Mi az a Sanyeong?
Én tényleg nem tudok semmit!
Mindössze elszundítottam motorozás közben!
Igaz, elszundikált. Tényleg.
Bizonyára nagyon álmos, de én most nem hagyom aludni magát.
Szeretné, hogy elmeséljek önnek egy régi történetet, hogy attól majd felébredjen?
12 évvel ezelőtt volt szintén egy ilyen álomszuszék alak, mint most maga.
Ő is elütött valakit, mert elaludt a volánnál.
De néhány nappal később érte jött egy ügyész, és kivitte a rendőrségről.
Az azonban furcsa, hogy utána soha senki nem látta őt többé.
Tudja?
Mit gondol, mi történt vele? Nem kíváncsi rá?
Yushik, érte mikor fog jönni az ügyész?
Várj, hadd nézzem meg! Jaj, hogy repül az idő!
30 perc múlva itt lesz.
Akkor jobb, ha rendelsz neki egy tál rizslevest, mint utolsó vacsorát.
Rendben. Bivalycsontleves jó lesz?
Ennie kell, hogy egészségesen nézzen majd ki, ha megtér a másvilágra!
Vá-várjanak!
- Várjanak! - Szeretne valami mást?
Mi lesz velem, ha vallomást teszek?
Az nem számít. Az ügyész úgyis eljön magáért, és el fogja vinni innen.
- Mi? - Helyette azonban...
Én biztosíthatom, hogy életben maradjon.
Ezt megígérhetem magának.
Ezért csak mondjon egy nevet!
Egy nevet, hogy ki vette rá erre!
Park Seojin.
- Ki? - Park Seojin volt! Park Seojin!
A Sanyeong vezérigazgatójának lánya kért meg rá, hogy öljem meg Han Yura doktornőt!
Rendben. Szép munka.
Látja, milyen könnyen meg is vagyunk, ahogy rászánta magát?
Ugye tudja, mi fog történni, ha megváltoztatja a vallomását?
- Vegyél neki egy kis édes-savanyút! - Jó!
Figyelj, Hyeongshik! Tartóztassátok le Park Seojint!
Park Seojin kisasszony!
Ön kicsoda?
Gyilkosságra való felbujtás vádjával letartóztatom.
Kik maguk? Mit művelnek?
Jogában áll hallgatni, és ügyvédet fogadni.
Bármi, amit mond, felhasználható ön ellen a bíróságon.
- Most pedig jöjjön velünk! - Eresszenek!
Van egyáltalán fogalmuk róla, hogy én ki vagyok?
Természetesen. Azért csináljuk ezt, mert teljesen tisztában vagyunk vele.
- Menjünk! - Eresszenek! Engedjenek el!
Mi? Miféle elmebeteg meri letartóztatni a lányomat?
Sajnálom, uram!
A motor sofőrje, akit őrizetbe vettek, biztos beszélt nekik a kisasszonyról.
Az a kis...!
Megmondtam magának, hogy gyorsan intézze el!
Hívja fel Wu Byeongcheont!
Nem, inkább én magam hívom fel!
Mit művel? Miért nem veszi fel?
[Park Sanyeong vezérigazgató úr]
Park Sanyeong vezérigazgató úr épp jókor keresi.
Bizonyára még mindig tartják a kapcsolatot.
A hívott szám átmenetileg nem kapcsolható.
Most mihez kezdjünk, ha nem tudjuk őt elérni?
Choi Johye!
Igen, hívjuk fel őt!
Máris!
Olyan közel volt hozzám, én viszont nem is tudtam magáról.
Úgy dühített, hogy 12 évvel ezelőtt semmit sem tudtam magáról,
még a nevét se.
Nagyon szerettem volna megtalálni.
Mennyit kapott tőle?
Bizonyára azért tudott felkapaszkodni ebbe a pozícióba,
mert Park Sanyeong kutyája volt.
És az egyik munkája az volt, hogy átadott neki engem.
Egy ügyésznek nem volna szabad így viselkednie.
„Ügyész”...
És maga még ügyésznek tartja magát?
Azzal, hogy a gazdagokat és befolyásosokat segíti a háttérből,
képes volt hagyni, hogy egy nő és egy kisfiú, aki az életéért könyörgött,
a kétségbeesésbe zuhanjon?
Kérem, nyugodjon meg! Most már minden rendben.
Immár biztonságban van.
Gyere velem, fiam!
Ha maga nem lett volna...
Ha akkor nem kapott volna el minket...!
Segítség!
Az anyám és én...
Van fogalma róla, mennyit kellett szenvednem maga miatt?
Fel tudja fogni, milyen fájdalmas volt?
Ne öljön meg! Kérem, ne öljön meg!
Ne öljön meg!
Ne öljön meg! Ne öljön meg!
Gondoskodok róla, hogy maga is megtapasztalja, mi az a fájdalom.
Majd én megmutatom önnek,
mennyit kellett szenvednem, és miken mentem keresztül!
Jobb, ha elkezd félni!
Mert egyhamar nem végzünk!
Ne! Ne!
Hogyan?
Rendben, uram.
Ellenőrzöm, mi történt, és visszahívom.
Végre őrizetbe vették Park Seojint.
Park Seojint?
Jang nyomozó volt?
Nemsokára visszajövök.
Értesült róla, hogy őrizetbe vettem Park Seojint?
- Menjünk ki! - Rendben.
Hallottam róla.
De miért jött el ide?
Park Sanyeong emberei elrabolták Ryu Mirae-t.
Ryu Mirae-t?
Az újságírónőt, aki önökkel volt?
Lehetséges volna, hogy nála van az a vakcina, amit keresnek?
Honnan tud maga erről?
Talán már elfelejtette?
Sokat beszélgettem erről Han Yura doktornővel.
Rátérek a lényegre.
Ha sikerül rájönnie, hol van Ryu kisasszony,
átadom magának Park Seojint.
Azt hiszi, ez olyan könnyű?
Azt mondta, közel áll Park Sanyeonghoz.
Túl nehéz volna magának?
Akkor megkérek valaki mást.
Nincs vesztegetni való időm.
Jól értem, hogy szívességet kér tőlem?
Nevezzük ezt együttműködésnek!
Jól van. Benne vagyok.
Segítenünk kellene egymásnak.
Előbb meg kell tudnunk, hol lehet.
Vagyis ez azt jelenti, hogy esélyt kapok arra,
hogy újra elnyerjem a bizalmát?
Nekem nincs időm erre! Siessen,
ha meg akarja kapni Park Seojint!
Lee Yongseob és Ryu Mirae DNS-vizsgálati eredménye alapján a nő a doktor lánya.
Lee Yongseob, te patkány!
Képes volt a vakcinámat a lányának adni?
Megkönnyebbüléssel tölt el, hogy most kinyerhetjük a szervezetéből.
Igen.
Most már a markomban van.
Úgy néz ki, győz az igazság.
Azonnal elkezdjük analizálni a vakcina alkotóelemeit.
Tessék!
Most, hogy visszakaptuk a régi befektetésünket,
ellenőriznem kell!
Igen. Akkor hozassam őt ide, a kórházba?
Ne.
Majd én elmegyek hozzá.
Értettem, uram.
Mi történt?
A motoros immár az én hatáskörömbe tartozik.
Na és Seojin?
Még mindig a rendőrkapitányságon van.
Na és?
Ezért akart látni engem?
Bizonytalan dolgokba nem invesztálok.
Garanciát akar?
Mit akar?
A főügyész pozícióját.
Akkor azonnal kihozatom a lányát a rendőrség épületéből.
Vakmerő.
Nem bízok abban, amit mond.
Hozza ki őt a rendőrségről!
Akkor majd fontolóra veszem,
hogy főügyészt csináljak-e magából.
Számítok rá, hogy betartja, amit ígért.
Most,
hogy visszakaptuk a régi befektetésünket,
ellenőriznem kell!
Készítsék elő a kocsimat!
Fent még be sem mutatkoztam.
Gondoskodok Park Seojinról, és elintézem, hogy kiengedjék.
Értem, ezt jó hallani.
Nekem most mennem kell.
A későbbi viszontlátásra!
Jó napot.
Ön a vezérigazgató úr sofőrje, ugye?
Igen, de ön kicsoda?
Ó, ügyésznő.
Tudja, a megbeszélt helyen kellene találkoznom a vezérigazgató úrral.
De előtte be kell ugranom valahova.
Tudna javasolni egy kerülőutat?
Nos, az beletelhet egy kis időbe,
mivel a Hajin Kutatólabor a külvárosban van.
Oda nincs rövidebb út.
Sajnálom.
Értem...
Elnézést, de kérhetnék egy szívességet?
[Hajin Kutatólabor - Belépőkártya]
Kölcsönvettem egy belépőkártyát, és készítettem róla egy másolatot.
Ez működni fog.
Ez a Sanyeong Hajin nevű kutatólaborja.
- Na és Ryu kisasszony? - Azt nem tudom biztosan,
de szerintem be van zárva valahova a pincében.
Park Sanyeong odafelé tart.
Szóval ne menjenek oda rögtön!
- Hyeongshik, engedjétek el Park Seojint! - Igen?
Mi? Deukcheon...!
- Főnök! - Engedjétek ki!
Ez volt a megállapodás.
De ez...!
Nem azért mondom, mert így volna helyes, vagy ilyesmi.
És tudom, hogy Ryu kisasszony elsőbbséget élvez.
De így kicserélhetnénk Park Seojint Ryu kisasszonyra!
Ő a lánya! Cserébe visszaadnák érte Ryu kisasszonyt!
Az ő viselkedésüket nem lehet normális, emberi értékek mentén szemlélni.
Ezek az emberek, akikkel ott találkoztam,
mind csak magukra gondolnak.
Ha megkérdeznéd őket, hogy magukat mentenék-e,
vagy a gyereküket, mind saját magukat választanák.
Nem azért akarja elérni Park Seojin szabadon bocsátását, mert a lánya,
hanem azért, hogy a nevük ne jelenhessen meg a sajtóban.
Hogy viselkedhet így valaki?
Vannak, akik az életüket is kockára teszik, hogy a lányaikat megmentsék...!
Hyeongshik! Suho!
Engedjük ki Park Seojint!
- Igyekezzetek! - Menjetek!
A fenébe, ezt nem hiszem el...!
Most már bízik bennem?
Nem érek rá, hogy erről cseverésszek! Vigye innen Park Seojint!
Akár megbízik bennem, akár nem,
akkor is kérnem kell öntől egy szívességet!
Átadtam önnek Park Seojint.
Valóban? Akkor tegye meg nekem a szívességet, amiért visszaszereztem a munkáját!
Mi?
El fogom pusztítani a Sanyeongot!
Szükségem van a segítségére, hogy ezt elérjem!
Bizonyíték!
Ha sikeresen be tudna jutni a laborba,
szerezzen nekem bizonyítékot, hogy a Sanyeongnál illegális tevékenység zajlik!
Hé!
Én azért megyek oda, hogy Ryu kisasszonyt megmentsem!
Nem azért, hogy a kívánságait teljesítsem!
Ne értse félre!
És nem tartozok magának semmivel!
Alaposan gondolja át,
- hogy mostanáig mit művelt velem! - Tudom, hogy nem akar hallgatni rám,
de jobb, ha óvatosan közelíti meg azt az embert,
aki gondoskodik Park Sanyeongról.
Akkor én most megyek.
Igen, Seongjun?
Mi?
Mi a baj Suyeonnal?
- Elmúlt? - Igen...
Így már jobb. Letöröltem mindent.
- Apa... - Igen?
- Furán érzem magam... - Mi a baj?
Miért vagyok folyton lázas, és miért nem múlik el a köhögés?
Megint beteg lettem?
Nem, csak megfáztál.
Csak az biztos tüdőgyulladást okozott.
Korábban is volt már tüdőgyulladásod. Megint ugyanazok a tünetek.
Az orvos hamarosan gondoskodik rólad.
Ne aggódj!
Ha ma éjjel kialszod magad, sokkal jobban fogod érezni magad.
Rendben...
Az injekció miatt elálmosodtam...
Jól van.
Aludj jól, Suyeon!
Hunyd le a szemed!
Aludj csak!
Aludj el szépen, kislányom...
Uram...
Igen?
Jöjjön ki velem egy percre!
Jól van...
Mi a baj?
A doktor úr azt mondta,
hogy Suyeonnak vér van a tüdejében,
és hogy a rák már a csontjaira is kiterjedt.
Azt mondta, hogy a legtöbb, amit megtehet érte, az az,
hogy fájdalomcsillapítókkal csökkenti a fájdalmát.
Jang nyomozó...!
Na és Mirae? Hallott róla bármit is?
Ugye nem esett baja?
Ha valami történne vele, azt nem élném túl!
Kérem, ne féljen!
Megtudtam, hol van.
Ezért meg fogom találni őt, és vissza fogom hozni, kerül, amibe kerül.
Így hát kérem, nyugodjon meg!
Kérem, találja meg őt nekem!
Kérem, hozza őt vissza épségben!
Természetesen.
Mindenképpen vissza fogom őt hozni.
Ezért kérem, gondoskodjon Suyeonról, míg odavagyok!
Sajnálom, hogy mindig csak gondot okozok önnek.
Ugyan, ne mondja ezt! Természetesen vigyázni fogok rá!
Végig mellette fogok maradni, és gondoskodok róla.
Szóval ne aggódjon!
Rendben, köszönöm.
Én miért nem mehetek?
Egyszerűen csak nem, és kész. Ez a rendőrség feladata.
Szóval a kollégáit akarja magával vinni, hogy megmentse Mirae-t?
Hiszen azt nem teheti! Nem vizsgálódhat a Sanyeongnál bizonyíték nélkül!
Egyedül akar bejutni oda!
- Seongjun...! - Azt mondta, hogy nem ismeri a pontos helyszínt!
Szüksége lesz valakire, aki ismeri az épület belső felépítését! Én...!
Vagyis Lee Yongseob egykor ott dolgozott! Az emlékei bennem élnek!
Figyelj, ezek gondolkodás nélkül ölik az embereket.
Legutóbb szerencséd volt, hogy meg tudtál szökni abból a kórházból.
Csak a szerencsén múlott!
Ezúttal húzd meg magad egy kicsit!
Azzal ugyan mit érnénk el? Han doktornő miattuk halt meg!
Mi van, ha valami történik önnel vagy Mirae-vel?
Azt hiszi, majd örülni fogok annak, hogy én életben maradtam?
- Seongjun... - Tudom,
hogy ezt értem teszi! De ha tényleg fontos vagyok önnek,
kérem, engedje, hogy segítsek! Ha nem teszi, még a végén megőrülök!
[Hajin Kutatólabor]
Idehallgasson!
Mától ön a Hajin Kutatólabor vezetője.
Hogyan? Én?
Igen.
Han doktornő már úgyis meghalt.
Ezért összevonom az Ohsung laborban dolgozó csapatát azzal,
mely ebben az intézményben tevékenykedik.
Ön volt Han doktornő közvetlen beosztottja.
Megérdemli a vezetői pozíciót.
Értem, uram... Köszönöm...
Kutatásvezetőként gondoskodjon róla,
hogy rajtam kívül senki se léphessen be erre a részlegre!
Immár két embert tartunk itt.
Ezért ajánlom, hogy ezt mindennél jobban vésse az eszébe!
Értettem, uram. Nem fogok megfeledkezni róla.
Akkor most lássuk is őt!
Amikor megláttam a fényképét, még nem is tűnt fel,
de közelről nagyon hasonlít az apjára.
Az anyjával már találkozhatott, mielőtt meghalt volna,
ezért most hadd mutassam be önt a néhai apjának!
Mi-... miről beszél?
Ha már eljött egészen idáig, legalább az apjával találkoznia kellene.
Embernek tartja magát egyáltalán?
Hogy tarthatják itt egy ember holttestét?
Nem kellene köszönetet mondania nekem?
Nélkülem nem találkozhatott volna az apjával, aki 24 évvel ezelőtt meghalt.
Kérem, hagyja őt békében nyugodni!
Hiszen már nem veszi hasznát, nem igaz?
Hogy érti azt, hogy nem veszem hasznát?
Nehéz olyasvalakit találni, akinek reprodukálhatók a génjei.
Azt akarja mondani,
hogy még több klónt fog készíttetni?
Mi a gondja ezzel? Megtehetem, hiszen már adottak hozzá a lehetőségek.
Mostanáig nem hozhattuk nyilvánosságra Lee Seonghun létezését,
mert illegálisan készült.
De az őssejtkutatás folyamatosan fejlődik,
a világ pedig változik.
Ezért a törvények is változni fognak.
Lee Seonghun szervei pedig meg fognak öregedni, így hamarosan úgyis meg fog halni.
Szükségünk lesz valakire, aki majd helyettesíti.
Maga őrült!
Azt hittem, ön eddig orvostudományi cikkekkel foglalkozott.
De nagyon merev a gondolkodásmódja.
Nem fog sikerülni a terve! Gondoskodok róla, hogy sose sikerüljön!
Jól van. Ha innen ki tud jutni, megpróbálhat megállítani.
Ebben a köpenyben úgy nézel ki, mint egy orvos.
Dehogyis...
Csak kényszerből vettem fel...
Magaddal hoztad?
Igen.
Nem vehetnénk fel mi is köpenyt, hogy bemenjünk veletek?
Még alaprajzot se találtunk erről a helyről. Túl veszélyes!
Ha sokan lennénk, az feltűnő volna számukra.
Seongjun ismeri a járást odabenn.
Úgy megyünk, ahogy terveztük.
Fedezzetek minket innen kívülről!
- Rendben. - Nem hoztatok fegyvert, ugye?
Nem, hiszen ez nem egy hivatalos akció. Megmondtad, hogy ne hozzunk.
Nem, ez más, mint Lee Seonghun ügye.
Nem itt történt az emberrablás, és nincs is rá bizonyítékunk.
És a Sanyeongról van szó.
Ez az állásotokba is kerülhet.
Ne hagyd, hogy elvegyék tőled a fegyvered!
Hisz épphogy visszajöhettél.
Jól van.
Te pedig, Yushik, várj idekinn, és amint Ryu kisasszony kijött,
először gondoskodj róla!
Jól van már! Te csak arra koncentrálj, hogy kihozd őt onnan!
Nagyon fogok vigyázni rá.
Számítok rád.
Amint Park Sanyeong kijött, bemegyünk!
- Készülődjünk! - Rendben, főnök.
Várj!
Fogd meg ezt egy kicsit!
Van egy véraláfutás az arcodon.
Senki sem fogja elhinni, hogy a Sanyeongnak dolgozol.
Ez honnan van?
Kölcsönvettem a feleségemtől.
Jól van ez így...
Nem, kilátszik.
Kezdjük a vizsgálatot!
Igenis, uram.
Vizsgálatot? Milyen vizsgálatot?
Ne érjen hozzám! Ne nyúljon hozzám!
Fájni fog, ha megmozdul!
Elég!
Menjünk!
Én...
A kutatólabor vezetőjeként szeretnék javasolni valamit.
Ó!
Mi van?
Figyeljetek! Park Sanyeong most megy el!
Tényleg?
Menjünk be!
Mi a probléma?
Ez...
Egyszer beleesett a vécébe, és nem működik rendesen.
- Most már jó. - Üdvözlöm, uram.
Menjünk!
Jó irányba megyünk, ugye?
Erre lesz!
Azt hiszem, az a helyiség lesz ott a sarkon.
- Menjünk! - Jó.
Biztos vagy benne?
Igen. Ha jól emlékszem, Park Sanyeong mindig ide rejtette azt, amiről nem akarta, hogy a külvilág tudjon.
Ez az a hely.
Egy régi kilincs, ahogy mondtad...
Jól érzi magát?
Igen, jól.
Igazgató úr!
Ez vér...! A mellékhatások máris mutatkoznak!
Forduljon vissza!
Hívja fel a központ vezetőjét,
és utasítsa őt, hogy azonnal vegyen mintát a nő csontvelőjéből!
Nem szükségesek előzetes vizsgálatok!
Most!
Mirae nincs itt...
Hol van?
Ez Mirae nyakmerevítője!
Ezek szerint itt járt...
Bizonyára átvitték őt valahova máshova.
Nem tartanák őt itt, nem igaz?
Ryu kisasszony!
Odabenn van?
Valami kód védi...
Kód?
Nem tudod, mi lehet az?
Nem, sajnos...
Tudom, hogy értem tette.
Én...
A kutatólabor vezetőjeként szeretnék javasolni valamit.
Úgy tudom, hogy a páciens nemrég esett át egy műtéten.
Ha egy ilyen helyen marad, az legyengítheti a szervezetét,
és nem kapnánk pontos vizsgálati eredményeket.
Na és?
Kérem, engedje meg, hogy felvigyem őt a kutatólaborba!
Rendben.
Nincs akadálya.
Csak meg akartam mutatni neki az apját, aztán felkísérni őt.
De arról azonban gondoskodnia kell, hogy minden biztonságosan történjék!
Értettem, uram.
Tudom, hogy ön nem rossz ember!
Nem kérek sokat! Kérem, csak oldozzon el!
Majd én magam megszököm innen!
Sajnálom!
Túlságosan félek!
Han Yura doktornő olyan váratlanul halt meg!
Engedelmeskednem kell nekik, hogy életben maradhassak!
Nem a Sanyeong emberei ölték meg Han Yura doktornőt!
Ismerte a doktornőt?
Az anyukám volt...!
De sosem szólíthattam őt az édesanyámnak!
Park Sanyeong...
Üsd be születésnapját!
Június 3. Üsd be, hogy „0603”!
Nem jó...
Azt mondod, hogy megszállottja annak, hogy életben maradjon, ugye?
A születésnapod!
Az enyém?
Aznap volt az első alkalom, hogy sikerült elkészíttetnie az első klónt.
Jól van.
Próbáljuk meg a születésnapodat!
Jól van.
Végig itt tartották őt lefagyasztva...!
Szedd össze magad!
Seongjun, szedd össze magad!
Igen... igaza van...
Most inkább Ryu kisasszony az, akire koncentrálnunk kellene!
- Meg kell találnunk őt! - Igaza van.
Figyelembe véve, hogy elvitték őt innen ebből a titkos helyiségből,
feltételezem, hogy a laborba vitték őt. Megkezdik rajta a vizsgálatokat.
Akkor menjünk mi is oda!
- Gyorsan! Siessünk! - Jól van!
Elnézést!
Hová viszi őt?
Szükségünk van egy CT-re, hogy pontosabb eredményeket kapjunk.
- Azt nem engedhetem. - Én vagyok a kutatócsoport vezetője.
A biztonsági szolgálatnak ehhez semmi köze!
A vezérigazgató úr parancsot adott, hogy azonnal vegyünk mintát a gerincvelőjéből!
Az ezért felelő orvosok hamarosan itt lesznek.
Önök bizonyára az orvosok, akik a mintáért jöttek.
Nem rabolhatnak el egy ártatlan embert, hogy ezt tegyék vele!
Innen majd átvesszük!
Egy pillanat! Kérem!
Vigyázni fogunk rá. Megbízhat bennünk. Nagyon fogunk vigyázni rá.
Akkor önökre bízom őt.
Azt hiszem, jobb lesz, ha itt várunk.
Miben segíthetünk?
Vészhívást kaptunk.
Uram, van egy kis gond!
Yushik, úton vagyunk! Kérlek, várjatok minket a bejáratnál!
Csak lassan! Mindenképpen kiviszünk innen téged!
Igaza van. Ha a tolószékben marad, gyorsabban tudunk haladni.
Hiszen tudja, hogy gyorsan gyógyulok. Már tudok járni.
Nem fognak tudni ártani nekem.
Hiszen tudják, hogy a vezérigazgatójuk élete függ tőlem.
Seongjun, akkor maradj végig mellette, és haladjatok a kijárat felé!
Én majd fedezlek titeket! Miattam ne aggódj!
Azt mondta, nem használunk majd fegyvert.
Amíg le nem lövök vele valakit, használhatom.
Nyílik az ajtó!
Maradj közvetlenül mögöttem!
Nem viccelek!
Ne próbálkozzatok semmivel!
Figyelmeztetlek titeket! Félre!
Félre, rohadékok! Takarodjatok, ti nyavalyások!
Eresszetek!
Kisasszony!
Gyorsan! Gyerünk! Siessetek! Menjetek!
Gondoskodjatok róla, hogy a nő ne sérüljön meg!
Félre az utamból!
- Szemetek! - Bassza meg!
Mi majd fedezünk innen! Menjetek előre, és meneküljetek!
- Rohadékok! - Francba!
Állítsák meg őket! Nem menekülhetnek el!
Ne! Ne!
Ha őket akarják, előbb meg kell ölniük engem!
Csak egy figyelmeztető lövést kap!
Adja át Ryu Mirae-t!
Mirae, mit gondolsz, el tudsz futni addig a kocsiig?
Ne próbálkozzanak semmi ostobasággal! Még egy lépés és lövök!
Inkább szerzem meg őt sérülten, mint hogy végleg elveszítsem!
Gyorsan!
Meneküljetek már!
Menjünk!
Szálljon be a kocsiba!
Ne!
Jang nyomozó!
Gyorsan, menjetek!
- Deukcheon! - Főnök!
Nem hagyhatjuk itt!
Nem hagyhatjuk csak így itt! Nem mehetünk el csak így!
Ne! Ne!
Ne! Deukcheon!
- Eresszetek! - Rohadék!
Engedjetek el!
Tűnjetek el innen!
Gyorsan, menjetek!
Gyorsan, siessetek!
Jang nyomozó! Magunkkal kell vinnünk őt!
Magyar felirat: Brigi (brigichan@hotmail.com)
Angol felirat: VIU
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com